Zuridan Mohd Daud

YB Tuan Zuridan Mohd Daud (lahir 31 Disember 1971) ialah ahli politik Malaysia berketurunan Melayu. Beliau kini berkhidmat sebagai ADUN Senarai ADN Pahang. Dalam parti, beliau merupakan Ketua Dewan Ulamak PAS Pahanghttps://harakahdaily.org/index.php/2019/11/13/zakat-dipungut-dari-muslim-diagih-kepada-muslim/.

 Latar belakang 
Zuridan Mohd Daud dilahirkan pada 31 Disember 1971 di Kampung Damak, Jerantut, Pahang. Bapanya bernama Mohd Daud Sham, merupakan bekas guru besar di Sekolah Kebangsaan Jengka 16, Pahang. Ibunya bernama Hajah Halimah Awang.

 Pendidikan 
Zuridan Mohd Daud mendapat pendidikan awal di Sekolah Kebangsaan Jengka 16 dan kemudiannya di Sekolah Menengah Agama Pulau Tawar Jerantut Pahang. Beliau seterusnya melanjutkan pengajian di Univeristi Hassan 2, Casablanca, Maghribi dan memperoleh ijazah Sarjana Muda Pengajian Islam pada 1994. Seterusnya beliau memperoleh Ijazah Sarjana (MA) dalam bidang Undang-Undang dan Pengajian Feqah dari Universiti Ali Bait, Jordan pada tahun 1999.

 Kerjaya 
Pulang ke Malaysia beliau menabur bakti sebagai pensyarah di beberapa buah IPT.  Antaranya ialah pensyarah di Pusat Bahasa Arab, Institut Kemajuan Ikhtisas Pahang (IKIP) pada tahun 1994-2004. Beliau pernah memegang jawatan pengarah program di Pusat Pengajian Islam Antarabangsa di Kolej IKIP dan Pengarah Program Berkembar antara Universiti Yarmouk Jordan dan Kolej IKIP pada tahun 2003-2004.

Pada tahun 2005 beliau bertugas di Universiti Malaysia Pahang sebagai pensyarah dan memegang jawatan Pengarah Pusat Islam UMP. Namun, beliau meletakkan jawatannya pada tahun 2014 untuk melibatkan diri sepenuh masa di pusat pengajian miliknya iaitu Maahad Dirasat Diniyyah (MADAD) Kampung Temin, Jerantut, Pahang.

 Penulisan 
Dalam bidang penulisan, beliau telah menghasilkan beberapa buah buku. Antaranya:




 Ringkasan al-Qawaid al-Fiqhiyyah
 Ulama; Menggalas Tugas Para Nabi

 Politik 
Semenjak bertugas sebagai pensyarah lagi beliau telah diamanahkan jawatan-jawatan penting dalam Parti Islam Se-Malaysia (PAS) terutama dalam Dewan Ulamak PAS Negeri Pahang. Beliau juga pernah menjadi Ahli Jawatankuasa Dewan Ulama PAS Pusat selain ahli Badan Perhubungan PAS Pahang. Kini beliau dilantik menjadi Ketua Dewan Ulamak PAS Negeri Pahang, pada 2019 menggantikan Ustaz Mokhtar Senik.

 Pilihan raya 
+Kerusi yang ditandingi Zuridan Mohd DaudTahunKawasanIndividu (PAS)UndiLawanUndiMajoriti2018DUN Damak, PahangZuridan Mohd Daud8,444Wong Chun Yuan (PH-PKR)6,9881,456Lim Chong Ly (BN-MCA)4,395

 Rujukan 

Kategori:Kelahiran 1971
Kategori:Muslim Malaysia
Kategori:Anggota Parti Islam Se-Malaysia
Kategori:Alumni Universiti Al Al-Bait
Kategori:Alumni Universiti Hassan II Casablanca
Kategori:Ahli politik Malaysia berketurunan Melayu
Kategori:Penulis Malaysia
Kategori:Ahli Dewan Undangan Negeri Pahang ke-14
Kategori:Ahli Dewan Undangan Negeri Pahang ke-15